《砚山》
宋代·米芾

九江有奇石，趺岱而嵩头。巨灵藐一擘，嶕峣忆三休。

屹嶪禀异藐，嶒崚谁刻镂。百叠天巧尽，九盘猿未愁。

阳壁宜产芝，阴崖谅潜虬。危颠方坛结，玉秘金泥脩。

垂手探杲日，朱轮运沧洲。一尘具一界，妙喜非难求。

心欲蹑赤霄，八极皆部娄。况兹对众物，其致一揆收。

啑啑分别子，交戈舂其喉。

作者简介：米芾（1051-1107），北宋书法家、画家，书画理论家。祖籍太原，迁居襄阳。天资高迈、人物萧散，好洁成癖。被服效唐人，多蓄奇石。世号米颠。书画自成一家。能画枯木竹石，时出新意，又能画山水，创为水墨云山墨戏，烟云掩映，平淡天真。善诗，工书法，精鉴别。擅篆、隶、楷、行、草等书体，长于临摹古人书法，达到乱真程度。宋四家之一。曾任校书郎、书画博士、礼部员外郎。